I dag er det seks avdelinger i 3. divisjon hvor de de fire dårligste lagene i hver avdeling rykker ned. NFF mener dette er for brutalt og ønsker å gå ned til at tre lag går ned et nivå. Med 24 avdelinger i 4. divisjon, vil de nye forslagene bety at vinnerne i kretsseriene rundt om ikke nødvendigvis rykker opp.

Se alt fra Eliteserien og OBOS-ligaen på Eurosport Player.

Eliteserien Ekspertene om Brann-aktuell stopper: – Spesielt FOR EIN TIME SIDAN

– Jeg synes det er en veldig fin modell, sier Øyvind Jacobsen, som er daglig leder i 3. divisjonsklubben Brodd til Eurosport.no.

Det var BA som først omtalte de mulige regelendringene.

Dette er forslagene

På Fotballtinget 3. og 4. mars skal disse forslagene diskuteres:

Det er foreslått å sette opp tolv kvalifiseringskamper ut fra geografiske hensyn. Ulempen ved dette er at det bare gir tolv av 18 ledige plasser dersom man kommer fram til at tre lag skal rykke ned fra 3. divisjon. Det er Harstad som har kommet med dette forslaget.

Et annet forslag er at de tolv avdelingsvinnerne som plukker flest poeng går direkte opp. De tolv andre lagene skal møtes til kvalifisering hvor det skal spilles én borte- og én hjemmekamp. Da er det NFF som skal sette opp kampene etter geografiske hensyn. Vinneren av disse kvalifiseringsrundene rykker opp. En åpenbar ulempe ved dette forslaget er at nivåforskjellen på de forskjellige 4. divisjonsavdelingene er store. Samtidig vil altså ikke det å vinne serien bety automatisk opprykk. Dette er et forslag som Harstad og Træff har utarbeidet sammen.

Etter å ha sett på de forskjellige forslagene har NFF kommet opp med et tredje forslag som skal tas opp ved Fotballtinget. Der ønsker forbundet å dele opp de 24 vinnerne i seks puljer med fire lag i hver. Her presiserer NFF at de vil ta hensyn til reisekostnader i puljeoppsettene. To og to lag trekkes til å møtes både hjemme og borte i puljene, slik at man ender opp med tolv vinnere og tolv tapere til slutt. Mens vinnerne rykker direkte opp, skal de tolv taperne i hver pulje møtes til kamp hjemme og borte, hvor vinneren også blir med opp et nivå. Man må altså tape to kamper mot to lag for å ikke rykke opp.

Forventer endringer

Øyvind Jacobsen mener det er helt nødvendig å gjøre noe med dagens seriesystem.

– Det er helt horribelt at 25 prosent av avdelingen kan rykke ned i 3. divisjon. Sånn kan det ikke være, og jeg tror alle som vedtok dette på tinget fikk dårlig samvittighet overfor klubbene den gang, sier Jacobsen.

Han liker forslaget skissert av NFF, der to og to serievinnere møter hverandre over to kamper for å avgjøre hvem som rykker opp.

– Den kvalifiseringsordningen mener jeg er best. Dersom du taper to av to kamper så er det like greit å ikke rykke opp, mener han.

Den daglige lederen har store forventninger til det som skal skje på Fotballtinget 3. og 4. mars.

– Jeg både tror, håper og forventer at dette blir vedtatt. Når fire lag av 14 går ned så er det helt åpenbart galskap, sier Øyvind Jacobsen.

Vil bli hardt rammet

Os fra Bergens-området fikk lide tungt i fjor. De rykket ned etter at en motstander brukte en ulovlig spiller, og protesten til NFF ble avvist. Plassen i 3. divisjon røk fem minutter på overtid i siste seriekamp. Det hadde den ikke gjort dersom regelendringene før 2017-sesongen ble bestemt.

– Os kommer til å bli veldig hardt rammet av endringer i seriesystemet to sesongen på rad, om dette vedtas, sier Os-trener Karl Kvile til Bergens Avisen.

I tillegg til å måtte svelge det tunge nedrykket vil også få en tyngre veg opp igjen dersom regelendringene får gjennomslag. Likevel presiserer treneren at han er positiv til forslaget.

– Fra klubbens side, er det klart at vi blir hardt rammet av to serieomlegginger to år på rad. Samtidig mener jeg at det er bra for nivået at bare tre lag rykker ned fra 3. divisjon, så jeg støtter forslaget, sier Os-trener Kvile.

Eliteserien Ville hedre bestefarens minne med seier: – Han har vært min største fan FOR 11 TIMAR SIDAN